 Dilkii, dhacii iyo xumaantii kaleba waxay noqotay mid maalinba maalinta ka danbaysa kasii darta oo waxay gaadhay heer qofnaba uu ka badbaadi waayo, waase hadana malaha la yara kala ilko-qaboobaa ama loo kala mici gaabnaa dadka e, cida dhibta ugu badan gaysanaysay waxay ahayd Jabhadii xoraynta somali-galbeed la odhan jiray, ee shalay markii Itoobiya lala dagaalamayay dadkan hada ay xumaynayaan ka helayay wax kasta oo ay u baahnaayeen, oo dadkani waa dadkii hiil iyo hooba la garab joogay ee naftooda iyo maalmoodkaba u hurayay, waa dadka hadadan la joogo qaadhaanka u guraya ee quudinaya, ee ku sooryaya niyad samida, ee xididka iyo gacalkaba la ah, Cawo-darose waxa ah, ma ay xeerin jirin jabhadu haba yaraatee waxaas oo dhan ee qawlaysiga iyo hagardaamadaynta dadka waa ay iska wateen. 